На основу члана 18. Одлуке о прибављању и располагању становима у јавној својини општине Трговиште бр.217-4/2020 од 18.02.2020.године („Службени Гласник града Врања“ бр. 5/2020),Комисија за доделу станова , дана 22.05.2020. године , расписује

**ЈАВНИ ПОЗИВ**

**ЗА ДОДЕЛУ СТАНОВА СОЦИЈАЛНО УГРОЖЕНИМ**

**ПОРОДИЦАМА НА КОРИШЋЕЊЕ**

**1.**

Овим јавним позивом позивају се заинтересована лица да поднесу захтев за доделу стана и то: 3 стана на локацији Центар, улица ЈНА бр. 7/Б

* стан бр. 1 површине 76,29 метара квадратних (трособан), у приземљу;
* стан бр. 2 површине 76.27 метара квадратних (трособан), у приземљу;
* стан бр. 19 површине 49.81 метара квадратних (једноипособан), у поткровљу;

 и тиме реше своју стамбену потребу и стамбену потребу чланова свог породичног домаћинства.

 Чланом породичног домаћинства сматрају се супружник и ванбрачни партнер, њихова деца, рођена у браку или ван њега, усвојена или пасторчад, њихови родитељи и лица која су они дужни по закону да издржавају, а који заједно станују са учесником јавног позива.

**2.**

 На Јавни позив захтев за доделу стана може поднети лице које:

* је држављанин Републике Србије;
* Има пребивалиште на територији општине Трговиште најмање годину дана у тренутку подношења захтева;
* Је без стана или породичне куће, или пак живи у кући која представља опасност за даље живљење;
* Нема довољно средстава да обезбеди стан или породичну кућу на тржишу за себе или своје породично домаћинство.

**3.**

 Уз захтев прилаже се:

**ДОКУМЕНТАЦИЈА ЗА ПОДНОСИОЦА ЗАХТЕВА:**

* Фотокопија личне карте подносиоца захтева;
* Извод из матичне књиге рођених;
* Уверење о држављанству РС (не старије од 6 месеци);
* Потврда о пребивалишту (не старија од 6 месеци);
* Потврда о приходима за период од 6 месеци за месеце који претходе месецу у коме је расписан Јавни позив- Потврда о незапослености;
* Уверење о имовном стању;
* Доказ да је подносилац захтева корисник права на новчану социјалну помоћ у смислу закона који уређује социјална заштита;
* Доказ да је подносилац захтева самохрани родитељ;

**ДОКУМЕНТАЦИЈА ЗА ЧЛАНОВЕ ДОМАЋИНСТВА:**

* Фотокопија личне карте за све чланове породичног домаћинства;
* Извод из матичне књиге рођених за све чланове породичног домаћинства;
* Потврда о пребивалишту (не старија од 6 месеци) за све чланове домаћинства;
* Потврда о приходима за период од 6 месеци за месеце који претходе месецу у коме је расписан Јавни позив- Потврда о незапослености за све чланове домаћинства;
* Уверење о имовном стању за све чланове домаћинства;
* Потврда за чланове породичног домаћинства узраста 14-26 година да имају статус редовног ученика или редовног студента;
* Извод из матичне књиге венчаних/оверена изјава (само за супружника, односно ванбрачног партнера подносиоца захтева)
* Решење Центра за социјални рад (само за усвојену децу подносиоца захтева).

 У складу са Законом о општем управном поступку, Комисија за доделу станова ће путем Општинске управе прибавити по службеној дужности следећу документацију:

* Извод из матичне књиге рођених за подносиоца захтева и све чланове породичног домаћинства;
* Уверење о држављанству за подносиоца захтева;
* Потврду о пребивалишту за подносиоца захтева и све чланове породичног домаћинства;
* Уверење о имовном стању за подносиоца захтева и све чланове породичног домаћинства;
* Извод из матичне књиге венчанх за супружника подносиоца захтева;

 Подносилац захтева може дати Изјаву да ће у циљу ефикаснијег и економичнијег разматрања свог поднетог захтева на Јавни позив, наведене доказе прибавити сам.

**4.**

 Рок за подношење захтева је 15 дана од дана објављивања на сајту општине Трговиште као и на огласној табли Општинске управе општине Трговиште.

**5.**

 Захтеви се подносе Стамбеној комисији преко Писарнице Општинске управе општине Трговиште.

**6.**

 Комисија врши бодовање по захтевима чији подносиоци испуњавају услове у складу са Законом и подзаконским актима.

 Непотпуни и неблаговремени захтеви неће се разматрати, као и захтеви који не испуњавају услове из јавног позива, о чему ће Комисија обавестити подносиоца захтева.

**7.**

 На основу спроведеног бодовања, Комисија сачињава Предлог листе реда за доделу станова и објављује исту сајту општине Трговиште као и на огласној табли Општинске управе општине Трговиште.

 У Трговишту;

 \_\_\_\_\_\_\_\_\_\_\_\_\_\_\_2020.године

 Председник Стамбене

 Комисије
 \_\_\_\_\_\_\_\_\_\_\_\_\_\_\_\_\_\_\_\_